ಮುರಿದುಬಿತ್ತು ನಟಿಯ ಮದುವೆ ಎಂಗೇಜ್ಮೆಂಟ್ ಆದ ನಂತರ ಗೊತ್ತಾಗಿತ್ತು ರಾಜಕಾರಣಿ ಕುಟುಂಬದ ಅಸಲಿಯತ್ತು? ಮದುವೆ ಹಾಗೂ ವಿಚ್ಛೇದನ ಸಿನಿಮಾ ರಂಗಕ್ಕೆ ಹೊಸದಲ್ಲ. ಮದುವೆ ಆದ ಹಲವು ವರ್ಷಗಳ ನಂತರದಲ್ಲಿ ವಿಚ್ಛೇದನ ಪಡೆದ ಸೆಲೆಬ್ರಿಟಿಗಳು ಸಾಕಷ್ಟಿದ್ದಾರೆ. ಆಮಿರ್ ಖಾನ್ ಹಾಗೂ ಕಿರಣ್ ರಾವ್ ದಂಪತಿ ಇದಕ್ಕೆ ತಾಜಾ ಉದಾಹರಣೆ. ಇನ್ನು ನಿಶ್ಚಿತಾರ್ಥ ಮಾಡಿಕೊಂಡು ಹಸೆಮಣೆವರೆಗೆ ಹೋಗದ ಸಂಬಂಧವೂ ಹಲವಿದೆ. ಈಗ ಟಾಲಿವುಡ್ ನಟಿಯೊಬ್ಬರು ಎಂಗೇಜ್ಮೆಂಟ್ ಆದ ನಂತರದಲ್ಲಿ ಮದುವೆ ಬೇಡ ಎನ್ನುವ ನಿರ್ಧಾರ ಕೈಗೊಂಡಿದ್ದಾರೆ. ಹೌದು, ಎಫ್ 2: ಫನ್ ಆಯಂಡ್ ಫ್ರಸ್ಟ್ರೇಷನ್ ಸಿನಿಮಾದಲ್ಲಿ ನಟಿಸಿದ ಮೆಹ್ರೀನ್ ಕೆಲ ತಿಂಗಳ ಹಿಂದೆ ರಾಜಕಾರಣಿ ಭವ್ಯ ಭಿಷ್ಣೋಯ್ ಜತೆ ಎಂಗೇಜ್ಮೆಂಟ್ ಮಾಡಿಕೊಂಡಿದ್ದರು. ಕೊವಿಡ್ ಎರಡನೇ ಅಲೆ ಕಾಣಿಸಿಕೊಳ್ಳದಿದ್ದರೆ ಇಬ್ಬರ ಮದುವೆ ಈಗಾಗಲೇ ಪೂರ್ಣಗೊಂಡಿರುತ್ತಿತ್ತು. ಆದರೆ, ಮದುವೆಯನ್ನು ಈ ಜೋಡಿ ಮುಂದೂಡಿತ್ತು. ಈಗ ಮದುವೆಯೇ ಆಗಬಾರದು ಎನ್ನುವ ನಿರ್ಧಾರಕ್ಕೆ ಮೆಹ್ರೀನ್ ಬಂದಿದ್ದಾರೆ. ರಾಜಕಾರಣಿ ಭವ್ಯ ಭಿಷ್ಣೋಯ್ ಜತೆಗೆ ಮೆಹ್ರೀನ್ ಮದುವೆ ಆಗಬೇಕಿತ್ತು. ಈಗ ಇವರ ಮದುವೆ ಮುರಿದು ಬಿದ್ದಿರುವ ವಿಚಾರ ಅಭಿಮಾನಿಗಳಿಗೆ ಬೇಸರ ತರಿಸಿದೆ. ಆದರೆ, ಇದಕ್ಕೆ ಕಾರಣ ಏನು ಎನ್ನುವ ವಿಚಾರ ಬಹಿರಂಗಗೊಂಡಿರಲಿಲ್ಲ. ಈಗ ಇದಕ್ಕೆ ಉತ್ತರ ಸಿಕ್ಕಿದೆ. ಮೆಹ್ರೀನ್ ಮದುವೆ ನಂತರವೂ ಸಿನಿಮಾ ಇಂಡಸ್ಟ್ರಿಯಲ್ಲಿ ಮುಂದುವರಿಯಬೇಕು, ಸಿನಿಮಾಗಳಲ್ಲಿ ನಟಿಸಬೇಕು ಎನ್ನುವ ಕನಸು ಕಂಡಿದ್ದರು. ಬಿಷ್ಣೋಯ್ ಕುಟುಂಬ ಆರಂಭದಲ್ಲಿ ಇದಕ್ಕೆ ಒಪ್ಪಿಗೆ ಸೂಚಿಸಿತ್ತು. ಎಂಗೇಜ್ಮೆಂಟ್ ಆದ ನಂತರದಲ್ಲಿ ಕುಟುಂಬದವರು ಉಲ್ಟಾ ಹೊಡೆದಿದ್ದರು. ಮದುವೆ ನಂತರದಲ್ಲಿ ಮನೆಯಲ್ಲೇ ಇರಬೇಕು ಎನ್ನುವ ಕಂಡೀಷನ್ ಹಾಕಿದ್ದರು. ಮದುವೆಗಿಂತ ತಮ್ಮ ಕೆರಿಯರ್ ಮುಖ್ಯ ಎನ್ನುವ ನಿರ್ಧಾರಕ್ಕೆ ಬಂದ ಮೆಹ್ರೀನ್ ಎಂಗೇಜ್ಮೆಂಟ್ ಕ್ಯಾನ್ಸಲ್ ಮಾಡಿಕೊಂಡಿದ್ದಾರೆ ಎಂದು ಆಂಗ್ಲ ಮಾಧ್ಯಮಗಳು ವರದಿ ಮಾಡಿವೆ. 2019ರಲ್ಲಿ ತೆರೆಗೆ ಬಂದ ಎಫ್ 2: ಫನ್ ಆಯಂಡ್ ಫ್ರಸ್ಟ್ರೇಷನ್ ಸಿನಿಮಾ ಹಿಟ್ ಆಗಿತ್ತು. ಸದ್ಯ ಮೆಹ್ರೀನ್ ಏಫ್ 3 ಸಿನಿಮಾದಲ್ಲಿ ನಟಿಸುತ್ತಿದ್ದಾರೆ. ಹಿಂದಿ, ತಮಿಳು ಹಾಗೂ ತೆಲುಗು ಚಿತ್ರಗಳಲ್ಲಿ ನಟಿಸಿದ ಖ್ಯಾತಿ ಮೆಹ್ರೀನ್ ಅವರಿಗಿದೆ. ಈಗತಾನೇ ಗುರುತಿಸಿಕೊಳ್ಳುತ್ತಿರುವ ಸಂದರ್ಭದಲ್ಲಿ ಚಿತ್ರರಂಗದಿಂದ ದೂರ ಸರಿಯುವುದು ಉತ್ತಮವಲ್ಲ ಎನ್ನುವುದು ಅವರ ಉದ್ದೇಶ. ಇದನ್ನೂ ಓದಿ: ವಿಚ್ಛೇದನವನ್ನು ಸಂಭ್ರಮಿಸಬೇಕು ಆಮಿರ್ಕಿರಣ್ಗೆ ಕಿವಿಮಾತು ಹೇಳಿದ ಖ್ಯಾತ ನಿರ್ದೇಶಕ Aamir Khan: ಆಮಿರ್ ಖಾನ್ಕಿರಣ್ ರಾವ್ ವಿಚ್ಛೇದನ 15 ವರ್ಷದ ದಾಂಪತ್ಯ ಜೀವನ ಅಂತ್ಯ The post ಮುರಿದುಬಿತ್ತು ನಟಿಯ ಮದುವೆ ಎಂಗೇಜ್ಮೆಂಟ್ ಆದ ನಂತರ ಗೊತ್ತಾಗಿತ್ತು ರಾಜಕಾರಣಿ ಕುಟುಂಬದ ಅಸಲಿಯತ್ತು? appeared first on TV9 Kannada.